nb da en en en da nl de et da nn en da da da sv da da da sv sv da da da sv da da da da en de en de da en sv da da da da da da da da en da da da da da da da da da da da da da da da da da da da da da en da da da da da da da da da da da da da da da nb da da da da da sv sv en da sv da sv
Mission til jøderne - Europe Harvest Center
Rekruttering af arbejdere for Guds rige...
Opgør med synd & HÅ's dåb
Gå i forbøn for Danmark
Tungetale i det kristne fællesskab
Hjælp os med at nå endnu flere mennesker med evangeliet!
Respons på evangeliet i Israel!
20. december 2012: Af Lars Hyldgård Jensen
Hvilken fantastisk uge i Israel! Vi kan virkelig kun give Gud æren for alt det gode og stærke, vi fik lov til at opleve.
1½ times forhør i lufthavnen
Da vi ankom til Ben Gurion lufthavnen uden for Tel Aviv, blev vi taget i forhør om vore hensigter i Israel. Det var meget specielt, og vi oplevede magtesløsheden og afhængigheden af, at Gud måtte gribe ind. Vi blev forhørt én efter én. I Israel er man bange for, at udlændinge vil konvertere jøder til en anden
religion, den version af kristendommen, som står for tilbedelse af statuer, inkl. Jomfru Maria og historisk set har stået for
jødeforfølgelser. Det er selvfølgelig ikke alle jøder, der har det billede af kristendommen, men nogle rabbinere gør sikkert en ihærdig indsats for at skabe det billede.
Som missionærer i Israel kommer vi med taknemlighed i hjerterne til jøderne, som har givet os Bibelen. Vi ønsker ikke
at konvertere dem til en anden religion, men at de må finde opfyldelsen af deres egen tro i jøden, Jesus Kristus. Han er jødernes og hele verdens frelser!
Efter at myndighederne havde fået kontakt med menigheden, som vi skulle besøge, fik vi til sidst stemplet vores pas og kom ind i landet. Og vi  var fyldt med tak til Gud i vores hjerter! Og allerede på vej til hotellet fik vi lov til at begynde at vidne om Jesus over for en åbenhjertig taxa-chauffør.
Vi besøgte og samarbejdede med den messianske menighed Adonai Roi i Tel Aviv, som havde forskellige aktiviteter, som vi deltog i eller
hjalp til med. Kurt og Michael brugte en hel eftermiddag på at pakke nødhjælps-poser til meget trængende familier i Tel Aviv og 5 fra teamet besøgte et børnehospital iført et løve- og hunde-kostume til børnenes begejstring.
I den forbindelse bad de for en teenager i kørestol, som sagde, at der gik en kraftig varme igennem hans ben, da de bad for ham. Kurt og Mikael, som bad for ham, oplevede også begge to, at der gik en kraftig varme igennem deres krop, da de bad for ham. Så noget skete der i hvert fald. Tak Jesus!
Jesus sagde: Gå til de fortabte får af Israels hus!
En stor del af tiden var vi på gaden i Tel Aviv eller i Jerusalem, hvor vi vidnede for mange meget åbne jøder. Jøderne har generelt
en baggrundsviden om Bibelen, som man kan bygge videre på, men deres tanker er i stor grad styret af rabbinernes lære og
tolkning. Mange af de unge, vi  talte med, havde aldrig hørt om profetierne om Jesus/Messias i Esajas’ Bog og i Salmerne. Dette undgår rabbinerne at komme ind på i deres undervisning. Derfor var de meget forundrede over, at vi kom til dem og fortalte, at vi har fået en levende relation til deres Gud og deres Messias, som deres profeter detaljeret peger på!
I det perspektiv var det en kæmpe velsignelse og glæde at se unge jøders åbenhed for evangeliet.
Ved grædemurens ”hule” (- en grotte ved mændenes del af grædemuren) kom jeg i en lang snak med en ung jøde, som først troede, at
jeg slet ikke kendte noget til Bibelen, men da han så min bibel med mine understregninger og noter var det pludselig mig, der fik lov til at undervise ham om profetierne og om Jesus. Jeg fortalte vidnesbyrd om livet med Gud, og vi læste sammen fra Esajas kap. 53. Gud åbnede tydeligvis hans hjerte på klem for evangeliet, selv om jeg også kunne mærke, at der foregik en kamp i ham. Jeg syntes faktisk, at det var rigtig sjovt og spændende at sidde og forkynde evangeliet lige dér, hvor der var mange bedende jøder omkring os, som kunne blive meget forargede og sure på mig, hvis de vidste, hvad der foregik. Men det var ligesom at sidde i Guds suveræne hånd – for her var der en af de fortabte får af Israels hus, som Gud ville kalde på.
Efterfølgende er jeg blevet venner med ham på facebook og den anden dag spurgte han efter min e-mail adresse med henblik på yderligere kontakt. Han hedder Yosef Khaver, så I må gerne bede for hans frelse.
En anden aften mødte Jørn Erik og jeg en helt ung jøde ved en café. Han havde tænkt en del over hvilken tro, der var den rigtige – jødedom, kristendom eller islam? Vi fortalte vidnesbyrd om vores liv med Gud, vidnede om Jesus og opmuntrede ham til at
søge Gud af hele sit hjerte. Gud lovede jo i Jeremias’ Bog 29:12-13, at hvis vi søger ham af hele vort hjerte, så er han at finde!
Det var også stærkt for mig, at jeg en aften havde bedt for, at vi måtte se Guds kraft til helbredelse. Lige efter bønnen gik jeg direkte ud foran hotellet, hvor jeg henvendte mig til to jøder på 21 og 23 år. Den ene af dem blev helbredt for ondt i halsen, og jeg snakkede med dem i en times tid. Jeg vidnede om Jesus ud fra profeterne i Det Gamle Testamente. De var meget åbne. Jeg fortalte, at Jesu guddommelighed blev stadfæstet ved, at han opstod fra de døde, og at han bl.a. opvakte Lazarus, som havde været død i fire dage. Ægtheden i Lazarus’ opvækkelse blev yderligere bekræftet ved, at farisæerne efterfølgende ønskede at slå Lazarus ihjel igen, fordi mange begyndte at tro på Jesus p.g.a. ham J. Kort efter blev Jesus korsfæstet. Jeg opfordrede dem virkelig til at søge Gud for, hvem Jesus er. - For hvis Jesus er den, han sagde, at han var, så er det jo noget af det allervigtigste for os at finde ud af!
Michael bad for en mand, der blev helbredt i sin ryg. Efterfølgende udbrød manden: ”Who can have such power?” Rune og Michael vidnede efterfølgende for ham om Jesus, hvilket han udtrykte stor glæde over. Særligt var han utrolig lettet over at høre, at Jesus døde for alle vore synder én gang for alle, og at der derfor ikke længere var behov for flere syndofre for hver eneste af vore synder.
Vi havde en hel del flere gode oplevelser, som jeg ikke får skrevet om her. I Jerusalem kom Michael og senere tre af os andre i snak med en mand ved Jaffa Gate, som var enormt åben for evangeliet. Helligånden kom over ham, så at han til sidst udbrød: ”How can I become a follower of Jesus?” (Se billedet til højre) Denne oplevelse vil Sebastian fortælle om i det næste nummer af vores blad, Europe Harvest.
Vi er så taknemlige til Gud for, at vi fik lov til at vandre i disse og mange andre gerninger, som Han suverænt lagde til rette.
Vi var 8 personer på teamet: Diana, Kurt, Michael Chr., Mikael H., Sebastian, Rune, Jørn Erik og jeg. Vi havde teamsamling hver
formiddag, hvor vi bad sammen og delte Guds ord med hinanden – og vi havde en skøn indbyrdes åbenhed og kærlighed. En
aften, hvor jeg oplevede et åndeligt pres, bad Rune for mig, og jeg blev fri med det samme. Gud brugte alle på teamet på forskellige
Vi ved, at vi havde mange forbedere i Danmark og endda nogle i Norge og Australien, og derfor tror jeg, at vi var så helt særligt beskyttede og velsignede.
Tak til alle jer, der har bedt for os. Derude så vi virkelig effekten af forbøn!
Sammen kan vi glæde os over Guds virke og hans store nåde, som er givet os i Jesus!
Ude super godt – men hjemme bedst!
De sidste dage i Israel glædede jeg mig rigtig meget til at komme hjem til min familie igen – så det var rigtig dejligt at komme godt hjem!
Susanne & børnene havde klaret det fantastisk herhjemme. Det er fantastisk, at jeg har sådan en god hustru, som sendte mig af sted med fuld opbakning.
Her til sidst vil vi som familie ønske jer alle en rigtig glædelig jul i Jesu navn!
Susanne & Lars Hyldgård
Støt Europe Harvest Center: Reg.nr.: 1551  Konto: 16772984.
Hvis du vil støtte os personligt, skal gaven mærkes ”Susanne & Lars” Gaver er fradragsberettigede.
Se hvilke bøger vi har til salg